მეტალიკის ჯილდოების და ნომინაციების სია

მეტალიკა — 1981 წელს დაარსებული ამერიკული გრემის მფლობელი მძიმე მეტალ ჯგუფი, რომლის წევრებიც არიან: ჯეიმზ ჰეტფილდი - წამყვანი ვოკალი და რიტმული გიტარა, ლარს ულრიხი - დრამი და დასარტყმელი საკრავები, კირკ ჰემეტი - წამყვანი გიტარა და რობერტ ტრუჰილო - ბას-გიტარა. ჯგუფმა გამოუშვა ცხრა სტუდიური ალბომი: Kill 'Em All (1983), Ride the Lightning (1984), Master of Puppets (1986), ...And Justice for All (1988), Metallica (1991), Load (1996), Reload (1997), St. Anger (2003) და Death Magnetic (2008). მეტალიკა ერთ-ერთი კომერციულად ყველაზე წარმატებული მძიმე მეტალ ჯგუფია, მხოლოდ აშშ-ში მათ გაყიდული აქვთ 57 მილიონზე მეტი ალბომი. მეტალიკას მიღებული აქვს ცხრა გრემის ჯილდო, მათგან ექვსი „საუკეთესო მეტალ შესრულებისათვის“ 1990, 1991, 1992, 1999, 2004 და 2009 წლებში. სიმღერა Enter Sandman განსაკუთრებით წარმატებული აღმოჩნდა ჯგუფისთვის: იგი წარდგენილი იქნა ნომინაციაზე „საუკეთესო როკ სიმღერა“ გრემის დაჯილდოების ცერემონიალზე და 1992 წელს მიიღო MTV-ის მუსიკალური ვიდეოების ჯილდო „საუკეთესო მეტალ ვიდეოსთვის“. ამ კატეგორიაში ჯგუფმა მეორე ჯილდოც მიიღო სიმღერისთვის Until it Sleeps. მეტალიკა ოთხჯერ იყო წარდგენილი ნომინაციაზე „ფავორიტი მძიმე მეტალ/მძიმე როკ შემსრულებელი“ ამერიკული მუსიკის დაჯილდოებაზე, რომელზეც ორჯერ გაიმარჯვა კიდეც, 1993 და 1997 წლებში. სამჯერ იქნა ნომინირებული მეტალიკა ბილბორდის მუსიკალურ დაჯილდოებაზე და სამჯერვე გაიმარჯვა. პირველად ჯგუფი ჯუნოს დაჯილდოებაზე წარდგენილი იქნა 1992 წელს სამ ნომინაციაში, მაგრამ არცერთში არ გაუმარჯვია; შემდეგ 2005 წელს მან ამავე დაჯილდოებაზე გაიმარჯვა ნომინაციაში „ჯეკ რიჩარდსონის წლის პროდიუსერი“ სიმღერით Some Kind of Monster. ჯამში მეტალიკას მიღებული აქვს 22 ჯილდო 57 ნომინაციიდან. ამერიკული მუსიკის დაჯილდოება ამერიკის წლიური დაჯილდოების ცერემონიაა, დაარსებული დიკ კლარკის მიერ 1973 წელს. მეტალიკას მიღებული აქვს ორი ჯილდო ექვსი ნომინაციიდან. ბილბორდის მუსიკალური დაჯილდოება ტარდება ყოველი წლის დეკემბერში და დასპონსორებულია ჟურნალ ბილბოლრდის მიერ. მეტალიკამ მიიღო სამი ჯილდო. გრემის დაჯილდოების ცერემონიას ყოველწლიურად მართავს ჩანაწერების ხელოვნებისა და მეცნიერების ეროვნული აკადემია. მეტალიკას მიღებული აქვს ცხრა ჯილდო თვრამეტი ნომინაციიდან. ჯუნოს დაჯილდოება ტარდება ჩანაწერების ხელოვნებისა და მეცნიერების კანადის აკადემიის მიერ. მეტალიკამ მიიღო ერთი ჯილდო ხუთი ნომინაციიდან. Kerrang! დაჯილდოება ყოველწლიური ცერემონიაა, რომელიც ტარდება ბრიტანული როკ ჟურნალ Kerrang!-ის მიერ. მეტალიკამ ხუთი ჯილდო მიიღო ამ ცერემონიაზე. მეტეორის მუსიკალური დაჯილდოება წარმოადგენს ირლანდიის ეროვნული დაჯილდოების ცერემონიალს, რომლის დისტრიბუციას ახორციელებს MCD Productions. მეტალიკამ მიიღო ერთი ნომინაცია. MTV Europe-ის მუსიკალური დაჯილდოება MTV Europe-ის მიერ 1994 წელს დაარსებული ყოველწლიური დაჯილდოების ცერემონიაა. მეტალიკამ მიიღო ოთხი ნომინაცია. MTV-ის მუსიკალური ვიდეოების დაჯილდოება MTV-ის მიერ 1984 წელს დაარსებული ყოველწლიური დაჯილდოების ცერემონიაა. მეტალიკამ მიიღო ორი ჯილდო თორმეტი ნომინაციიდან. Q-ის დაჯილდოება ტარდება ყოველწლიურად მუსიკალურ ჟურნალ Q-ის მიერ. მეტალიკამ მიიღო ერთი ნომინაცია. რადიოს მუსიკალური დაჯილდოება ყოველწლიური დაჯილდოების შოუა, რომელიც ეძღვნება 40 საუკეთესო მეინსტრიმულ სიმღერას. მეტალიკამ მიიღო ორი ნომინაცია. მსოფლიო მუსიკალური დაჯილდოება 1989 წელს დაარსებული ყოველწლიური დაჯილდოების შოუა, რომელიც ტარდება H.S.H.-ის პრინც ალბერტ II-ის პატრონაჟით. ჯონ მარტინოტი შოუს თანადამაარსებელი და აღმასრულებელი პროდიუსერია. ↑ ჯიმ ბილი უმცროსი (2004-11-20). „Metallica“. San Antonio Express-News. ↑ Top Selling Artists. Recording Industry Association of America. დაარქივებულია ორიგინალიდან — 2007-07-01. ციტირების თარიღი: 2008-09-19. ↑ 3.0 3.1 3.2 3.3 Rock on the Net: Metallica. Timeline. rockonthenet.com. ციტირების თარიღი: 2008-09-03. ↑ „Jackson Wins 3 American Music Awards Entertainment“. Los Angeles Times. 1992-01-26. ↑ „Patbooneica? not quite, but the songs are metal he will rock you“. Hartford Courant. 1997-01-29. ↑ „Billboard Music Awards“. The Post-Standard. 1999-12-09. ↑ Metallica. Grammy Awards. ციტირების თარიღი: 2008-09-19. ↑ Mastermind Music Producer Bob Rock to be Inducted into Canadian Music Hall of Fame at The 2007 JUNO Awards (PDF). Juno Awards (2007-02-06). დაარქივებულია ორიგინალიდან — 2007-07-21. ციტირების თარიღი: 2008-09-19. ↑ Leonard, Michael. (2003-08-22) Metallica and RATM score in Kerrang! awards. Music Radar. ციტირების თარიღი: 2008-09-19. ↑ Metallica Named 'Best Band On The Planet' At Kerrang! Awards - Aug. 26, 2004. Roadrunner Records (2004-08-26). ციტირების თარიღი: 2008-09-19. ↑ News - Inspiration award winner. Kerrang! (2008-08-21). დაარქივებულია ორიგინალიდან — 2008-09-20. ციტირების თარიღი: 2008-09-19. ↑ Meteor Music Awards nominations announced. RTÉ (2005-01-11). დაარქივებულია ორიგინალიდან — 2009-03-03. ციტირების თარიღი: 2008-09-23. ↑ MTV Europe Music Awards: The winners. BBC (2003-11-06). ციტირების თარიღი: 2008-09-19. ↑ 1992 Video Music Awards. MTV. დაარქივებულია ორიგინალიდან — 2008-08-30. ციტირების თარიღი: 2008-09-19. ↑ 1996 Video Music Awards. MTV. დაარქივებულია ორიგინალიდან — 2016-03-17. ციტირების თარიღი: 2008-09-19. ↑ METALLICA, RAGE AGAINST THE MACHINE Among Q AWARDS Nominees - Sep. 3, 2008. Roadrunner Records (2008-09-03). ციტირების თარიღი: 2008-09-23. ↑ METALLICA, VELVET REVOLVER, AUDIOSLAVE, AC/DC Among RADIO MUSIC AWARDS Nominees - Nov. 6, 2005. Roadrunner Records (2005-11-06). ციტირების თარიღი: 2008-09-23. მეტალიკის ოფიციალური საიტი